b'\n_START_ARTICLE_\nFiat Punto\n_START_SECTION_\nPirmoji karta (1993\xe2\x80\x931999)\n_START_PARAGRAPH_\nTarptautiniu \xe2\x80\x9eProject 176\xe2\x80\x9c kodu pa\xc5\xbeym\xc4\x97tas modelis buvo pristatytas 1993\xc2\xa0m. rugs\xc4\x97j\xc4\xaf kaip pasenusio Fiat Uno pakaitalas. 1995\xc2\xa0m. \xc5\xa1is modelis buvo i\xc5\xa1rinktas Europos met\xc5\xb3 automobiliu, aplenk\xc4\x99s pagrindin\xc4\xaf konkurent\xc4\x85 Volkswagen Polo vos 78 ta\xc5\xa1kais.\n_START_SECTION_\nAntroji karta (1999\xe2\x80\x932010)\n_START_PARAGRAPH_\n1999\xc2\xa0m. Frankfurto automobili\xc5\xb3 parodoje pristatytas atnaujintas Punto modelis. \xc5\xa0is modelis tapo pirmuoju pa\xc5\xbeym\xc4\x97tu naujuoju Fiat grup\xc4\x97s logotipu skirtu kompanijos \xc5\xa1imtme\xc4\x8diui pa\xc5\xbeym\xc4\x97ti._NEWLINE_2003\xc2\xa0m. Fiat pagamino 5-milijonin\xc4\xaf Punto automobil\xc4\xaf. 2005\xc2\xa0m. bir\xc5\xbeelio 1 d. kompanija pagamino 6-milijonin\xc4\xaf model\xc4\xaf Melfio gamykloje._NEWLINE_2005\xc2\xa0m. spal\xc4\xaf Serbijos kompanija Zastava susitar\xc4\x97 su FIAT d\xc4\x97l Punto modelio gamybos Kragujevace ir vietiniu pavadinimu Zastava 10. \xc5\xa0ie modeliai buvo gaminami iki 2011\xc2\xa0m.\n_START_SECTION_\nTre\xc4\x8dioji karta (2005\xe2\x80\x932018)\n_START_PARAGRAPH_\n2005\xc2\xa0m. Frankfurto automobili\xc5\xb3 parodoje buvo pristatytas naujasis Punto modelis Grande Punto._NEWLINE_2009\xc2\xa0m. \xc5\xa1is modelis buvo atnaujintas ir gavo nauj\xc4\x85 pavadinim\xc4\x85 Punto Evo, o 2012\xc2\xa0m. dar kart\xc4\x85 atnaujinus model\xc4\xaf v\xc4\x97l buvo gr\xc4\xaf\xc5\xbeta prie pavadinimo Punto._NEWLINE_2014\xc2\xa0m. spal\xc4\xaf \xc5\xbeurnalas Top Gear Punto Pop 1.2-L 8v 69 model\xc4\xaf \xc4\xafra\xc5\xa1\xc4\x97 \xc4\xaf \xe2\x80\x9eblogiausi\xc5\xb3 automobili\xc5\xb3, kuriuos galima nusipirkti dabar\xe2\x80\x9c s\xc4\x85ra\xc5\xa1\xc4\x85. Tai buvo padaryta d\xc4\x97l to, kad modelis buvo \xe2\x80\x9ene savo klas\xc4\x97s pasen\xc4\x99s supermini, sunaudojantis 126 g/km kuro, 62 myli\xc5\xb3 per valand\xc4\x85 greit\xc4\xaf pasiekiantis per 14,4 sekund\xc4\x97s ir kainuojantis brangiau nei 10 000 svar\xc5\xb3 sterling\xc5\xb3\xe2\x80\x9c.'